text: psicomotricitat - Llar d'infants l'Avet
  El joc i la motricitat són eines vitals pels infants, els alimenta i és en aquest moment on l'infant té "presència plena"
  Abans de l'aparició del llenguatge, els infants es comuniquen amb tot el cos i és a través d'ell que, a mesura que aprenen i desenvolupen les seves habilitats corporals, van estructurant el pensament.
  La psicomotricitat la veiem des d'una perspectiva preventiva i educativa oferint a l'infant la possibilitat de tenir un espai i un temps per experimentar amb el seu propi cos i connectar amb les seves emocions. Tenim en compte el joc espontani i natural de l'infant com una eina per anar descobrint el propi cos, el món, les seves emocions, els seus límits... des del moviment, l'experimentació, el joc...
  La sala de psicomotricitat es converteix en un espai on els nens i nenes poden saltar, caure, enfilar-se, fer equilibris, rebolcar-se, gronxar-se... i desplegar així un llenguatge simbòlic des del plaer del moviment.